armvectores/hy_wikipedia_2023 huggingface dataset:
Աղրսավ (Գյավաշի գավառ)

Անվան այլ կիրառումների համար տե՛ս՝ Աղրսավ (այլ կիրառումներ)Աղրսավ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մերաբիշվիլի

Մերաբիշվիլի (վրաց.՝ მერაბიშვილი), վրացական ազգանուն։
Հայտնի կրողներն են.

Իվանե Մերաբիշվիլի (ծնվ. 1968), վրացի դերասան։
Կոստանտին Մերաբիշվիլի (1906-1993), վրացի քանդակագործ, նկարիչ։
Cheri, Cheri Lady

«Cheri, Cheri Lady», երգ, որը Modern Talking գերմանական երաժշտական դուետի Let's Talk About Love երկրորդ ալբոմում ընդգրկված միակ սինգլն է և գերմանական սինգլների հիթ շքերթում առաջին տեղը գրաված երրորդ երգը («You're My Heart, You're My Soul» և «You Can Win If You Want» երգերից հետո)։ «Cheri, Cheri Lady»-ն թողարկվել է 1985 թվականի սեպտեմբերի 2-ին, բայց Գերմանիայում առաջին տեղը գրավել է 1985 թվականի հոկտեմբերի 14-ին։ Երգը չորս շաբաթ եղել է Գերմանիայի թոփ ցուցակում և ամբողջ 24 շաբաթ՝ սինգլների հիթ շքերթում, իսկ ավելի քան 250,000 օրինակի վաճառքից հետո թողարկվել է ոսկե սկավառակով։
Ֆրանսիայում 250,000 օրինակի արտոնագրված վաճառքի համար արժանացել է արծաթի։


== Սինգլի թողարկում ==
7" (18 սմ) սինգլ

«Cheri, Cheri Lady» – 3:45
«Cheri, Cheri Lady» (գործիքային) – 3:3712" մաքսի-սինգլ

«Cheri, Cheri Lady» (հատուկ պարային տարբերակ) – 4:52
«Cheri, Cheri Lady» (գործիքային) – 3:37


== «Cheri, Cheri Lady '98» ==
«Cheri, Cheri Lady '98» տարբերակը «Մոդերն Թոքինգ»-ի Back for Good ալբոմի չորրորդ երգն է և երկարացված տարբերակը Էրիկ Սինգլթոնի մասնակցությամբ դուետի վերամիավորումից հետո։ "Cheri, Cheri Lady '98"-ը 1985 թվականին թողարկված օրիգինալ  "Cheri, Cheri Lady"-ի փոփոխված տարբերակն է։


=== Տևողություն ===
«Cheri, Cheri Lady '98» – 3:04
«Cheri, Cheri Lady '98» (երկարացված տարբերակ) – 4:26


== Կապիտալ Բրայի տարբերակ ==
2019 թվականի մարտին գերմանացի ռեփեր Կապիտալ Բրան թողարկել է երգի գերմաներեն տարբերակը՝ ռեփ հատվածներ ավելացնելով։ Քավըրը թողարկվել է  գերմանական լրատվամիջոցներում Դիեթեր Բոլենի արված մեկնաբանություններից հետո, թե նա չի հավանում ժամանակակից ռեփերնին իրենց հարստությունը  ցուցադրելու համար, ասելով․ «բոլորը ռեփ են կարդում իրենց «Maybach» մակնիշի ավտոմեքենաների մասին, բայց օրվա վերջում իրենց երկու սենյականոց բնակարաններն են վերադառնում հեծանիվներով», և որ 35 տարի անց ոչ ոք չի հիշելու Կապիտալ Բրայի երգերը։ Չնայած Կապիտալ Բրան սկզբում քննադատության է ենթարկել Բոլենի մեկնաբանությունները, ավելի ուշ նրանք երկուսով ինստագրամյան մի տեսանյութում հայտարարել են քավըրի թողարկման մասին։ Երգի Յութուբյան տեսանյութը թողարկման օրը հավաքել է ավելի քան 500,000 դիտում։ Երգը դարձել է Կապիտալ Բրայի առաջին տեղ զբաղեցրած քսաներորդ երգը Գերմանիայում՝ նրան դարձնելով ռեկորդակիր Բիթլզի հետ միասին՝ ամենաշատ քանակով թիվ մեկ սինգլներ ունենալու համար։


=== Չարթեր ===


==== Շաբաթվա չարթեր ====


==== Տարեվերջյան չարթեր ====


=== Հավաստագրումեր ===


== Օգտագործում մեդիա դաշտում ==
«Cheri, Cheri Lady» երգը 2017 թվականին օգտագործվել է հնդկական «Arjun Reddy» ֆիլմում։


== Տես նաև ==
1985 թվականի համար մեկ հիթերի ցուցակ (Գերմանիա)


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Cheri, Cheri Lady(անգլ.) Discogs կայքում
Վարդանես լճի համալիր

Վարդանես լճի համալիր, ջրագրական բնության հուշարձան Հայաստանի Հանրապետությունում, որը լճի համալիր է։ Բնության հուշարձանը գտնվում է Վայոց ձորի մարզում, Ելփին գյուղից 3.5-4 կմ հյուսիս-արևելք, նախկին Վարդանես գյուղի ավերակների մոտ, ծովի մակարդակից 1748 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Հերհերի Սուրբ Սիոն անապատ

Հերհերի Սուրբ Սիոն անապատ, Հայաստանի Վայոց ձորի մարզի Հերհեր գյուղից մոտ 1 կմ հյուսիս-արևելք, երկու ձորերով եզերվող բլրակի գագաթին։ Հիմնադրվել է վաղ միջնադարում։ Կազմված է երկու եկեղեցուց և մատուռից։


== Պատմություն ==
Հերհերի Սուրբ Սիոն անապատը 8-14-րդ դարերում եղել է Շահուռնեցի իշխանների հոգևոր կենտրոնը և բազմաթիվ նվիրատվություններ է ստացել։ 14-րդ դարում անապատի համալիրը նորոգել է Մեթարը։ 1349 թվականին այստեղ Վահան գրիչը Ավետարան է ընդօրինակել։ Անապատի բակում և նրա շուրջը կան 8-17-րդ դարերի բազմաթիվ խաչքարեր։


== Ճարտարապետություն ==
Սուրբ Սիոն անապատի հնագույն՝ Սուրբ Սիոն եկեղեցին կառուցված է կոպտատաշ ավազաքարից, ներսից սվաղված է և ունի միանավ, թաղածածկ, արևելյան և արևմտյան կողմերում կիսաշրջանաձև խորաններով հորինվածք, որը եզակի է հայկական ճարտարապետության մեջ։ Նրան հյուսիսից կից է փոքրիկ թաղածածկ մատուռ, իսկ հարավից՝ Սուրբ Աստվածածին եկեղեցին, որը, ըստ շինարարական արձանագրության, կառուցել է Վահրամ Շահուռնեցի իշխանը 1283 թվականին։
Սրբատաշ քարից կառուցված եկեղեցին միանավ է, թաղածածկ, արևելքում զույգ կիսաշրջանաձև խորաններով, արևմտյան ճակատին ճանկերում խոյ բռնած արծվի բարձրաքանդակով։


== Ծանոթագրություններ ==


== Գրականություն ==
Ստեփանոս Օրբելյան, Սյունիքի պատմություն, Ե., 1986:
Հովսեփյան Գ., Խաղբակեանք կամ Պռոշեանք հայոց պատմութեան մէջ, մաս 2, Երուսաղեմ, 1944։
Եղիազարյան Հ., Հերհերի Ս. Սիոն և Ս. Գևորգ անապատները և դրանց վիմական արձանագրությունները, «Էջմիածին», 1974, դ 9։
Դիվան հայ վիմագրության, պր. 3, Երևան, 1967։
Արթուր Մկրտչյան (դատավոր)

Անվան այլ կիրառումների համար տե՛ս՝ Արթուր Մկրտչյան (այլ կիրառումներ)Արթուր Պետիկի Մկրտչյան (հունիսի 21, 1959(1959-06-21), Երևան, Հայկական ԽՍՀ, ԽՍՀՄ), հայ իրավաբան, Երևանի Արաբկիր և Քանաքեռ-Զեյթուն վարչական շրջանների ընդհանուր իրավասության առաջին ատյանի դատարանի դատավոր։


== Կրթություն ==
1977-1982 թթ. սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1982-1983 թթ. - աշխատել է ՀԽՍՀ ՆԳՄ Կապանի ՆԳ բաժնում որպես հետաքննիչ, ապա՝ քննիչ։
1983-1987 թթ. - Կապանի միջշրջանային դատախազության քննիչ։
1987-1991 թթ. - Կապանի միջշրջանային դատախազի օգնական։
1991-1999 թթ. - Կապանի միջշրջանային դատախազ։
1995 և 2004 թթ. եղել է Արդարադատության խորհրդի անդամ։
1999-2000 թթ. - ՀՀ Գլխավոր դատախազության դատարաններում քրեական գործերով մեղադրանքի պաշտպանության վարչության ավագ դատախազ։
2000-2006 թթ. - Լոռու մարզի դատախազ։
2006 թ. - ՀՀ Գլխավոր դատախազության դատարաններում քրեական գործերով մեղադրանքի պաշտպանության վարչության ավագ դատախազ։
2007 թ. - ՀՀ Գլխավոր դատախազության կոռուպցիոն և կազմակերպված հանցագործությունների գործերով վարչության ավագ դատախազ։
2008-2010 թթ. - ՀՀ Գլխավոր դատախազության ընդհանուր բնույթի գործերով վարչության ավագ դատախազ։
2010 թ. հուլիսի 1-ին ՀՀ Նախագահի հրամանագրով նշանակվել է Երևան քաղաքի Արաբկիր և Քանաքեռ-Զեյթուն վարչական շրջանի ընդհանուր իրավասության առաջին ատյանի դատարանի դատավոր։


== Ծանոթագրություններ ==
ԿՈՆԿԱԿԱՖ-ի առաջնություն 1965 (ընտրական մրցաշար)

1965 թ. ԿՈՆԿԱԿԱՖ-ի ազգերի առաջնության եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչ  Գվատեմալան, մրցաշարի գործող չեմպիոն  Կոստա Ռիկան, ինչպես նաև  Մեքսիկան և կարիբյան երկու հավաքականներ՝  Հայիթին ու Նիդերլանդական Անտիլները։ Եվս մեկ ուղեգիր խաղակվեց կենտրոնամերիկյան ընտրական զոնայում երեք հավաքականների միջև մեկ շրջանով մրցությամբ։


== Կենտրոնամերիկյան ընտրական զոնա ==
Հանդիպումների արդյունքները

 Սալվադորը ստացավ եզրափակիչ մրցաշարի ուղեգիր։


== Նայիր նաև ==
ԿՈՆԿԱԿԱՖ-ի առաջնություն 1965


== Ծանոթագրություն ==


== Հղումներ ==
1965 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում (անգլ.)
Ժողովածու (2346)

Ժողովածու (2346), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2346 թվի տակ։ Ձեռագիրը գրվել է 1721 թվականին։ Գրված է թղթի վրա, որը ունի 16,4X11 չափս։ Ձեռագիրը կազմված է 325 թերթից։ Գրված է միասյուն, նոտրգիրովով։ Կազմը` կաշվեպատ տախտակ դրոշմազարդ։ Հիշատակարաններ՝ 98բ, 322ա։


== Բովանդակություն ==
Սիմ․ Ջուղայեցւոյ Քերականութիւն, Տրամարանութիւն։
Պորփիւրի Ներածութիւն Ստորոգութեանցն Արիստոտէլի։
Արիստոտէլի Ստորոգութիւնք, Պերի արմենիաս։


== Ծանոթագրություններ ==
Atom

Atomը անվճար և բաց կոդով տեքստային խմբագրիչ է macOS, Linux և Microsoft Windows օպերացիոն համակարգերով աշխատող համակարգիչների համար, Plug-in-ի աջակցությամբ Git-ի կողմից գրված և GitHubի կողմից մշակված զարգացմամբ։ Atom-ը աշխատասեղանի հավելված է, որը մշակվել է web տեխնոլոգիաները օգտագործելու համար։ Ընդլայնված փաթեթների մեծ մասը ունի անվճար ծրագրային լիցենզիա, ինչպես նաև ստեղծվում ու պահպանվում է հասարակության կողմից։ Atom-ը հիմնված է Electron ծրագրային ապահովման շրջանակի վրա(առավել հայտնի է որպես Atom Shell), հարթակ, որը հնարավորություն է տալիս օգտվել Քրոմիում և Node.js հավելվածներից։ Այն գրվում է CoffeeScript-ի և Less-ի միջոցով։ Այն կարող է նաև օգտագործվել որպես ինտեգրված զարգացման միջավայր(IDE)։ Atom-ի առաջին՝ 1․0 տարբերակը թողարկվել է 2015 թվականի հունիսի 25-ին Դրա ստեղծողները այն անվանեցին "21-րդ դարի հաքերային տեքստային խմբագրիչ"։


== Աջակցող ծրագրավորման լեզուներ ==
Օգտագործելով լռելյայն կոնտակտները, հետևյալ ծրագրավորման լեզուները կիրառվում են ծրագրի 1.5.1 տարբերակում՝
C/C++, C#, Clojure, CSS, CoffeeScript, GitHub Flavored Markdown, Go, Git, HTML, JavaScript, Java, JSON, Julia, Less, Make, Mustache, Objective-C, PHP, Perl, Property list, Python, Ruby on Rails, Ruby, Sass, Shell script, Scala, SQL, TOML, XML, YAML


== Լիցենզիա ==
Սկզբնապես, Atom-ի ընդլայնված փաթեթները և նրա առանցքային մասերը չեն բացվել բաց կոդով լիցենզիայով։ 2014 թվականի մայիսի 6-ին Atom-ի մնացորդները, ներառյալ նրա հիմնական հավելվածները, ընդլայնված փաթեթները և աշխատասեղանի շրջանակ Electron-ը, թողարկվեցին MIT լիցենզիայի ներքո՝ որպես անվճար և բաց կոդով ծրագիր։


== Գաղտնիություն ==
Սկզբնական շրջանում մտահոգություններ կային և քննարկվեցին ծրագրի որոշ փաթեթներ հեռացնելու հարցը․ այդ փաթեթները տվյալներ էին հաղորդում արտաքին տվյալների բազաներին։
Այնուամենայնիվ այդ փաթեթները այժմ գործում են սկզբնական փաթեթների հետ համատեղ։

Չափանիշների փաթեթ․ հաշվետվությունները հաղորդվում է Google Analytics-ին։ Հեղինակների կարծիքով, սա հարմար է կատարողականությունը և ամենաօգտագործվող գործառնությունները որոշելու համար։ Այս հատկությունն անհնար կլինի, եթե օգտագործողը իր կարգավորումներից(Settings View) անջատի իր չափանիշների փաթեթեը։
Բացառությամբ հաշվետվությունների փաթեթ․ Аtom-ի անթույլատրելի բացառությունների մասին հաշվետվությունը ուղարկվում է bugsnag.com կայքին։


== Ծանոթագրություններ ==


== Արտաքին հղումներ ==
GitHub Repository
Աստերոիդների ցանկ (115901-116000)

Աստերոիդների ցանկ (115801-115900)  • Աստերոիդների ցանկ  • Աստերոիդների ցանկ (116001-116100)
 Աստերոիդների ցանկ (115801-115900)  • Աստերոիդների ցանկ  • Աստերոիդների ցանկ (116001-116100)
Արեգակի խավարում (2060 թվականի ապրիլի 30)

2060 թվականի ապրիլի 30-ի Արեգակի խավարում, Արեգակի լրիվ խավարում, որը հնարավոր կլինի դիտել Հայաստանում։ Այդ խավարման նմանատիպ նախորդող խավարումը կլինի 2043 թվականի ապրիլի 9-ին, իսկ հաջորդ ամբողջական խավարումը՝  2061 թվականի ապրիլի 20-ին։
Խավարումը կսկսվի Բրազիլիայի ափերին, կանցնի Ատլանտյան օվկիանոսով, իսկ հետո մուտք կգործի Աֆրիկայի տարածք, իսկ հետո ամբողջական խավարումը կդիտվի այնպիսի երկրներում, ինչպիսիք են Կոտ դ'Իվուարը, Գանան, Տոգոն, Բենինը, Նիգերիան, Նիգերը, Չադը, Լիբիան, Եգիպտոսը, Կիպրոսը, Թուրքիան, Հայաստանը, Վրաստանը, Ադրբեջանը։ Իսկ հետո ստվերը դուրս կգա Ռուսաստանի տարածք , Դաղստանի հարավում Կուռուշ գյուղը կդառնա Ռուսաստանի բնակիչների համար խավարման ամբողփական փուլի դիտման համար հիմնական կետը։ Խավարումը կդիտվի նաև Միջին Ասիայում և  Չինաստանում։
Հիմնական բնակավայրերը, որտեղից կարելի է դիտել ամբողջական խավարումը


== Ծանոթագրություններ ==


== Արտաքին հղումներ ==
Խավարման մասին Archived 2020-08-31 at the Wayback Machine.
Խավարման քարտեզը  Google Maps-ում
Խազիման

Խազիման (ռուս.՝ Хазиман, բաշկիրերեն՝ Хажиман), գյուղ Ռուսաստանի, Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիելինա (այլ կիրառումներ)

Բիելինա կարող է վերաբերվել.

Բիելինա, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Բիելինա, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Կուստոլովո Պերվոե

Կուստոլովո Պերվոե (ուկրաիներեն՝ Кустолове Перше), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Կուստոլովո Պերվոե գյուղում բնակվում էր 54 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 56,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեսնոե (ավան, Դերգաչևի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), ավան Ուկրաինայի Խարկովի մարզի Դերգաչևի շրջանում։ Հիմնադրվել է 1699 թվականին։
2001 թվականի տվյալներով Լեսնոե ավանում բնակվում էր 987 մարդ։ Բնակավայրը զբաղեցնում է 1,2 կմ² տարածք։ Բնակչության խտությունը կազմում էր 822,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վահբի ալ-Բուրի

Վահբի Ահմեդ Էլ Բուրի (հունվարի 23, 1916(1916-01-23), Ալեքսանդրիա, Եգիպտոս - հունիս 2010, Բենգազի, Լիբիա), լիբիացի քաղաքական գործիչ, դիվանագետ, գրող և թարգմանիչ։ Նա Լիբիայի արտաքին գործերի նախարարն է եղել 1957-1958 թվականներին, ապա նաև 1965-1966 թվականներին։ Նա նաև Լիբիայի նավթի նախարար էր և ՄԱԿ-ում Լիբիայի դեսպանը։


== Կենսագրություն ==
Վահբի Էլ-Բուրին հմուտ գրող էր, և շատերի կարծիքով նա եղել է Լիբիայում պատմվածքների հայրը։ Նա նաև գրել է շարադրություններ և գեղարվեստական այլ ստեղծագործություններ պատմության և քաղաքականության վերաբերյալ։ Նաև իտալերեն թարգմանել է մի շարք գրքեր Լիբիայի մասին։ 
Իր մահից հետո դոկտոր Էլ-Բուրին շարունակում էր ոգեշնչման աղբյուր հանդիսանալ շատ լիբիացիների համար՝ սովորելու Հանրային ծառայության իր կյանքի փորձից, քանի որ նա ծառայել էր իր երկրին գրեթե 85 տարի։ 2011 թվականին Լիբիայի ապստամբությունից հետո ընտանիքը հրատարակել է նրա «Հիշողություններ իմ կյանքից» կենսագրությունը։
2017 թվականի հունվարին Էլ-Բուրիի թոռը` Զեյդ Բասյունին և Էլ-Բուրի ընտանիքը հայտարարեցին Էլ-Բուրի հիմնադրամի ստեղծման մասին, որը կշարունակեր Վահբի Էլ-Բուրիի ժառանգությունը։ Այն նպատակ ուներ խրախուսել և աջակցել՝ գրելու, գրականության, հանրային ծառայության և առաջնորդության ոլորտում երիտասարդ մտքերին։


== Ծանոթագրությունններ ==
Ռիո Գրանդե (այլ կիրառումներ)

Ռիո Գրանդե, կարող է վերաբերել՝

Ռիո Գրանդե - գետ Հյուսիսային Ամերիկայի հարավ-արևմուտքում, ԱՄՆ-ում և Մեքսիկայում
Ռիո Գրանդե - նահանգային վարչություն Օգնենյան երկրում՝ հարավատլանտյան կղզիներում
Օրանժ (ընկերություն)

Անվան այլ կիրառումների համար տե՛ս՝ Օրանժ (այլ կիրառումներ)
Օրանժ, բջջային հեռախոսակապի գործարկու (օպերատոր) և միաժամանակ համացանցի տրամադրող։
2009 թ.-ի սեպտեմբերի տվյալներով Օրանժի բաժանորդների թիվը 32 երկրներում գերազանցել է 190 միլիոն մարդը, ընդ որում նրանցից 128,8 միլիոնը բջջային կապի բաժանորդներ են եղել, իսկ 13,4 միլիոնը օգտվել է համացանցի ծառայություններից։Օրանժը իր ծառայություններն է մատուցում աշխարհի 23 երկրներում, այդ թվում.

Օրանժ ապրանքանիշի անվան տակ.
 Հայաստան (տես՝ Օրանժ Արմենիա)
 Ավստրիա
 Բոտսվանա
 Գվինեա
 Դոմինիկյան Հանրապետություն
 Թունիս
 Իսպանիա
 Իսրայել
 Լյուքսեմբուրգ
 Լեհաստան
 Կամերուն
 Կարիբյան ավազան
 Կոտ դ'Իվուար
 Հասարակածային Գվինեա
 Հորդանան
 Մադագասկար
 Մալի
 Մավրիկիոս
 Մեծ Բրիտանիա
 Մոլդովա
 Նիդերլանդներ
 Շվեյցարիա
 Ռեյունյոն
 Ռումինիա
 Սենեգալ
 Սլովակիա
 Վանուատու
 Ուգանդա
 Քենիա
 Ֆրանսիա
Այլ ապրանքանիշի անվան տակ.
 Բելգիա (ապրանքանիշ Մոբիսթար (Mobistar))
 Եգիպտոս (ապրանքանիշ Մոբինիլ (Mobinil))
 Պորտուգալիա (ապրանքանիշ Օպտիմուս (Optimus))


== Ծանոթագրություններ ==
Մ.թ.ա. 1048


== Դեպքեր ==
Աթենքի արքա է դառնում Ակաստուսը։


== Ծնունդներ ==


== Մահեր ==
Մահանում է Աթենքի արքա Մեդոնը՝ 20 տարվա գահակալությունից հետո։
Վերիզմ

Վերիզմ (իտալ․՝ verismo, vero — ճըշմարիա, ճշմարտացի), XIX դարի վերջի ռեալիստական ուղղություն իտալական գրականության, երաժշտության և կերպարվեստի մեջ։  
Գրականության մեջ Վերիզմի վրա հակասական ազդեցություն են գործել Է․ Զոլայի նատուրալիզմի տեսությունը, ֆրանսիական և ռուսական, գրականության քննադատական ռեալիզմը, ինչպես նաև իտալական սոցիալիստական շարժման գաղափարները։ Վերիզմի ազգագրական յուրահատկությունը խոր համակրանքն է ճնշված աշխատավոր ժողովրդի նկատմամբ, որի կյանքն էլ եղել է Վերիզմի տեսաբանների (Զ․ Վերգայի, Լ․ Կապուանայի, ինչպես նաև՝ Դ․ Չամպոլիի, Ռ․ Ֆուչինիի, Մ․ Սերաոյի և ուրիշների) վեպերի ու նովելների հիմնական բովանդակությունը։ Վերիստները, լայնորեն օգտագործելով բարբառները, գրականություն մտցրին ժողովրդական լեզուն, ստեղծեցին կենցաղային թատրոնը, պոեզիային տվին նոր բովանդակություն [О․ Դուերինի (գրական անունը՝ Լ․ Ստեկետտի), Ա․ Բոյտո]։ Իտալիայի առաջադիմական գրականություն զարգացնում է Վերիզմի լավագույն ավանդույթները։ Երաժշտության մեջ Վերիզմ դրսևորվել է օպերային ստեղծագործություններում։ Կոմպոզիտորներն իրենց երկերի հերոսներ են դարձրել գեղջուկներին, աղքատ քաղաքացիներին, բոհեմայի ներկայացուցիչներին և ուշադրությունը սևեռել հիմնականում սիրային խնդիրներ արծարծող դրամաների վրա։ Վերիստական օպերայի առաջին նմուշներն են՝ Պ․ Մասկանյիի «Գեղջկական պատիվ»-ը (բեմ․ 1890) և Ռ․ Լեոնկավալլոյի «Պայացներ»-ը (բեմ․ 1892)։ Օպերային Վերիզմի նշանավոր նվաճումներ են Ջ․ Պուչչինիի ստեղծագործությունները («Մանոն Լեսկո», բեմ․ 1893, «Բոհեմա», բեմ․ 1896, «Տոսկա», բեմ․ 1900, «Չիո-Չիո սան», բեմ․ 1904 են)։ Վերիզմիի երկերի հաջողությանը նպաստել են մեղեդայնորեն արտահայտիչ երաժշտությունը, ընդգծված հուզականությունը։ Սակայն նատուրալիստական միտումները, մելոդրամատիզմը, մակերեսային լուսաբանվածությունը, չափազանցված արտահայտչականությունը, միօրինակ մեղեդայնացված ռեչիտատիվի նըկատմամբ բուռն հակումն ազդել են կերպարների ամբողջականության վրա։ Վերիզմին մոտ հոսանքներ գոյություն են ունեցել Ֆրանսիայում (Ա․ Բրյունոյի օպերաները, Գ․ Շարպանտիեյի «Լուիզա» երաժշտ․ վեպը), Գերմանիայում (Է․ դ Ալբերի «Դաշտավայր») և այլ երկրներում։ Կերպարվեստում Վերիզմ արտահայտվել է գյուղացիների և բանվորների կյանքի նկատմամբ հետաքրքրությամբ, սոցիալքաղաքական միտումներով, միաժամանակ, հոռետեսական, երբեմն իրականության պասիվ նատուրալիստական ընկալմամբ (գեղանկարիչներ՝ Ֆ․Պ․ Միկետտի, Ջ․ Պելլիցցա դա Վոլպեդո, քանդակագործներ՝ Վերիզմ Վելա, Վ․ Զեմիտո)։
Զելենոլուժնոե

Զելենոլուժնոե (ուկրաիներեն՝ Зеленолужне), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Զելենոլուժնոե գյուղում բնակվում էր 158 մարդ։ Բնակավայրը զբաղեցնում է 4,64 կմ² տարածք։ Բնակչության խտությունը կազմում էր 34,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեզկա (այլ կիրառումներ)

Բերեզկա, կարող է վերաբերել՝

Բերեզկա - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Բերեզկա - գյուղ Ուկրաինայի Չեռնիգովի մարզի Վարվայի շրջանում
Կրասնի Ռոգ

Կրասնի Ռոգ (ռուս.՝ Красный Рог), գյուղ Ռուսաստանի Բրյանսկի մարզի Պոչեպսկի շրջանի կազմում։
Բնակչությունը 2012 թվականին գրանցված տվյալներով կազմում էր 456 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռայըն Օ'Շոնեսի

Ռայըն Օ'Շոնեսի (անգլ.՝ Ryan O'Shaughnessy, սեպտեմբերի 27, 1992(1992-09-27), Skerries, Fingal, Իռլանդիա), իռլանդացի երգիչ։ Պորտուգալիայի Լիսաբոն քաղաքում ներկայացրել է Իռլանդիան Եվրատեսիլ 2018 երգի մրցույթում։


== Կենսագրություն ==
Ռայըն Օ'Շոնեսին ծնվել է 1992 թվականի սեպտեմբերի 27-ին Իռլանդիայի Սկերիս քաղաքում։ Ռայընը ընտանիքի 3 երեխաներից ամենափոքրն է։ Ավագ եղբայրը Գրեմն է, իսկ քույրը՝ Էյփրիլը։
Ռայընը ինքն իրեն նկարագրում է որպես «ունիվերսալ երգիչ»։
Սովորել է Դուբլինի տեխնոլոգիական ինստիտուտում, ապա Դուբլինի Բրայտոնյան ինստիտուտում մասնակցել է ժամանակակից երաժշտության դասընթացների։
4 տարեկանից Ռայընը հաճախել է Stage Billie Barry դպրոց, և կարծում է, որ հենց այնտեղ է սովորել իր արվեստը։ Նվագում է կիթառ, դաշնամուր և սաքսոֆոն, ինչպես նաև ստեղծում և գրում է տարբեր արվեստագետների համար։
Օ'Շոնեսին մասնակցել է «Բրիտանիայի տաղանդը» (անգլ.՝ «Britain’s Got Talent») նախագծի վեցերորդ եթերաշրջանին, որտեղ զբաղեցրել է հինգերորդ հորիզոնականը։ Նա մասնակցել է նաև «Իռլանդիայի ձայնը» նախագծի առաջին եթերաշրջանին։
2018 թվականի հունվարի 31-ին հայտարարվեց, որ Եվրատեսիլ 2018 երգի մրցույթում Իռլանդիան ներկայացնելու է Օ'Շոնեսին «Together» (միասին) երգով։ Երգիչը մրցույթի եզրափակչին հանդես է եկել 2018 թվականի մայիսի 12-ին և զբաղեցրել 16-րդ հորիզոնականը։


== Ծանոթագրություններ ==
Քարելի շրջան

Քարելի շրջան (վրաց.՝ ქარელის მუნიციპალიტეტი՝ քարելիս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Շիդա Քարթլի երկրամասի (մխարեի) կազմի մեջ։ Վարչական կենտրոնը Քարել քաղաքն է։
Շրջանի հյուսիսային մասը գտնվում է Հարավային Օսիայի Հանրապետության վերահսկման տակ և համապատասխանում է նրա Զնաուրի շրջանին։


== Տես նաև ==
 Զնաուրի շրջան
Ստեպկովկա (գյուղ, Պերվոմայսկի շրջան)

Ստեպկովկա (ուկրաիներեն՝ Степківка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1817 թվականին։
2001 թվականի տվյալներով Ստեպկովկա գյուղում բնակվում էր 1 130 մարդ։ Բնակավայրը զբաղեցնում է 0,03 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահան (երկրաբանական)

Անվան այլ կիրառումների համար տե՛ս՝ Վահան (այլ կիրառումներ)Վահան, երկրաբանական պլատֆորմների առավել խոշոր դրական ստրուկտուրան է, հակադրվում է սալին։ Վահանի սահմաններում երկրի մակերևույթ են դուրս գալիս խիստ մետամորֆացած մինչքեմբրյան բյուրեղային ապարներ (գրանիտներ, գնեյսներ, բյուրեղային թերթաքարեր) որոնք կազմում են պլատֆորմների հիմքը։ Վահանները ունեն անկանոն հարթ բարձրացումների ձև և սովորաբար երկրակեղևի բարձր մարզերն են։ Վահանների ուրվագծերը աչքի են ընկնում մեծ կայունությամբ երկարատև ժամանակահատվածի մեջ։ Տերմինն առաջարկել է Զյուսը 1885 թվականին մինչքեմբրյան ապարների խոշոր ելքերի համար Հյուսիսային Ամերիկայում (Կանադական վահան) և Եվրոպայի հյուսիսում (Բալթիական վահան)։ «Բյուրեղային վահան» տերմինն առաջարկել է Ն. Շատսկին 1947 թվականին։


== Հղումներ ==
Բորիս Ռոմանիցկի

Ռոմանիցկի Բորիս Վասիլևիչ (մարտի 18 (30), 1891, Chornobai, Չերկասիի մարզ, ԽՍՀՄ - օգոստոսի 24, 1988(1988-08-24), Լվով, Ուկրաինական ԽՍՀ, ԽՍՀՄ), ուկրաինացի խորհրդային դերասան, ռեժիսոր։ ԽՍՀՄ ժողովրդական արտիստ (1944 թ.)։ ՍՄԿԿ անդամ 1940 թվականից։ 1915 թվականին ավարտել է Կիևի Ն․ Վ․ Լիսենկոյի անվան երաժշտական դրամատիկական դպրոցը։ 1922 թվականին եղել է Մ․ Զանկովեցկայայի անվան ուկրաինական թատրոնի (Լվով) հիմնադիրներից և գեղարվեստական ղեկավարը (մինչև 1948 թվականը), դերասան և ռեժիսոր։ Ռոմանիցկու կերպարների մեկնաբանություններն առանձնանում են սուր բնութագրությամբ, գույների բազմազանությամբ։ Լավագույն դերերից են՝ Միկոլա Զադորոժնի (Ֆրանկոյի «Գողացված երջանկություն»), Իյրապով (Մաքսիմ Գորկու «Վասսա Ժելեզնովա»), Վոյնիցկի (Անտոն Չեխովի «Քեռի Վանյա»), Կարլ (Շիլլերի «Ավազակներ»), Օթելլո (Շեքսպիրի «Օթելլո», առաջինը ուկրաինական բեմում, 1926 թ.)։ Բեմադրություններից են՝ Կոռնեյչուկի «Էսկադրայի խորտակումը» (1933 թ.), Ւփժնյակի «Դեպի մեծ հող» (1949 թ., ՍՍՀՄ պետական մրցանակ, 1950 թ.), Ա․ Լևադայի «Կամո» (1954 թ., գլխավոր դերում հանդես է եկել նա)։ Հեղինակ է «Ուկրաինական թատրոնը անցյալում և այժմ» (1950 թ.) գրքի։ Տ․ Շևչենկոյի անվան ՈւՍՍՀ պետական մրցանակ (1974 թ.)։ Պարգևատրվել է Լենինի 2 և 2 այլ շքանշաններով։


== Ծանոթագրություններ ==
Ախբիս

Ախբիս, գյուղ Ելիզավետպոլի նահանգի Զանգեզուրի գավառում։ Համապատասխանում է պատմական Աղբն գյուղին, որը գտնվել է Սյունիքի Բաղք գավառում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (302601-302700)

Աստերոիդների ցանկ (302501-302600)  • Աստերոիդների ցանկ  • Աստերոիդների ցանկ (302701-302800)
 Աստերոիդների ցանկ (302501-302600)  • Աստերոիդների ցանկ  • Աստերոիդների ցանկ (302701-302800)
Question!

«Question!», ամերիկահայ System of a Down խմբի երգն է իրենց չորրորդ՝ Mezmerize ալբոմից։ Որպես առանձին սինգլ թողարկվել է 2005 թ. օգոստոսի 29-ին։ Երգում շոշափվում է մահից հետո կյանքի հարցը։ Նկարահանվել է տեսահոլովակ, որի ռեժիսորական աշխատանքը կատարվել է խմբի բաս-կիթառահար Շավո Օդաջյանը։


== Երգացանկ ==
Նինա Ալշտեդտ

Նինա Ալշտեդտ (շվեդերեն՝ Nina Ahlstedt, օրիորդական անունը՝ Լինգել շվեդերեն՝ Lingell, հուլիսի 11, 1853(1853-07-11), Տուրկու, Ֆինլանդիայի մեծ իշխանություն, Ռուսական կայսրություն - սեպտեմբերի 2, 1907(1907-09-02), Հելսինկի, Ռուսական կայսրություն), շվեդախոս ֆինն նկարչուհի։


== Կենսագրություն ==
Նինա Լինգելը ծնվել է 1853 թվականին Աբո (Տուրկու) քաղաքում, Ֆինլանդիայի մեծ իշխանությունում։ 1871-1876 թվականներին սովորել է Տուրկուի գեղարվեստի դպրոցում, ապա գեղարվեստական կրթություն ստացել Փարիզի Կոլարոսի ակադեմիայում (1880-1881 թվականներ և 1897 թվական)։ 1878 թվականից որպես ուսուցիչ աշխատել է Տուրկուի գեղանկարչության դպրոցում։
Առաջին անգամ ցուցադրվել է 1878 թվականին, 1892, 1894-1899, 1902 և 1904 թվականներին նրա աշխատանքները ներկայացվել են Ֆինլանդիայի ազգային ցուցահանդեսներում։ Ալշտեդտն առաջին ֆինն արվեստագետներից մեկն էր, որն Ալանդյան կղզիներում Önningeby նկարիչների շրջանակից 1886 թվականին ընդգրկվել է Վիկտոր Վեստերհոլմի նկարիչների շրջանակում։ Նինա Ալշտեդտն ամուսնու՝ նկարիչ Ֆրեդրի Ալշտեդտի հետ հետագա տարիներին մեկնել են կղզիներ։ Նկարչուհու աշխատանքներից է ֆիննական Յուվյասկյուլյա քաղաքի եկեղեցու խորանի նկարը։
Նինա Ալշտեդտը մահացել է 1907 թվականի սեպտեմբերի 2-ին Հելսինգֆորսում (Հելսինկի)։


== Պատկերասրահ ==

		
		
		


== Գրականություն ==
Kjell Ekström ja Håkan Skogsjö: Konst på Åland: en guide. Maarianhamina: Skogsjömedia. ISBN 951-98576-7-2.
«Nina Ahlstedt», Suomen kansallisbiografia, osa 1, s. 129—131. Helsinki: Suomalaisen Kirjallisuuden Seura, 2003. ISBN 951-746-442-8. Teoksen verkkoversio (viitattu 2.2.2017).


== Ծանոթագրություններ ==
Սաֆինա հեռուստատեսություն

Սաֆինա հեռուստատեսություն (տաջ.՝ Телевизиони Сафина), Տաջիկստանի պետական հեռուստաալիք։ Հիմնվել է Տաջիկստանի հանրապետության կառավարության № 308 որոշումով 2005 թ. օգոստոսի 22-ին։ Եթեր է հեռարձակվում 2008 թ. սեպտեմբերի 3-ից։ Հեռուստաընկերության բացման հանդիսավոր արարողությանը մասնակցել է Տաջիկստանի նախագահ Էմոմալի Ռահմոնը։ Նախապես հեռարձակվում էր օրական 12 ժամ, այնուհետև եթեային ժամանակը երկարացվեց մինչև 18 ժամ։ 2006 թ. սեպտեմբերի 1-ից հեռուստաալիքը սկսվեց տարածվել ABS-1 (75.0°E) արբանյակից։
Հեռուստաընկերությունը թղթակիցների կետեր ունի Կուրգան-Թյուբե, Խուդջանդ և Կուլյաբ քաղաքներում։
Հեռուստաալիքի առաջին տնօրենը եղել է Մահմադսաիդ Պիրովը, որը այդ պաշտոնը զբաղեցրել է մինչ 2009 թվականը։ 2009 թվականից ընկերության տնօրենն է Լութֆուլլո Դավլաթովը։
Հեռուստաընկերության պաշտոնական կայքը հասանելի է տաջիկերեն և ռուսերեն լեզուներով։


== Ծանոթագրություններ ==
Bomb Bomb

Bomb Bomb, հարավկորեական խառը խումբ KARD-ի սինգլը։ Այն թողարկվել է 2019 թվականի մարտի 27-ին DSP Media լեյբլով և տարածվել է Kakao M-ի կողմից` որպես թվային սինգլ։ Նույն օրն էլ թողարկվել է երգի տեսահոլովակը։


== Ստեղծագործություն ==
Երգը գրվել է BM խմբի անդամի և 24 պրոդյուսերի կողմից։


== Նախադրյալներ և ռելիզ ==
Տեսանյութը երեք օրվա ընթացքում հասել է 600 000 հազար դիտման, իսկ YouTube-ում խմբի ալիքը հասել է 1,8 միլիոն բաժանորդի։ Մարտի 21-ին թողարկվել են առանձին հայեցակարգային լուսանկարներ։
"Bomb Bomb"-ը թողարկվել է որպես թվային սինգլ 2019 թվականի մարտի 27-ին` տարբեր երաժշտական պորտալների միջոցով, ներառյալ MelOn-ը և iTunes-ը։


== Չարթեր ==


== Ծանոթագրություններ ==
(4432) ՄակԳրավ-Հիլլ

(4432) ՄակԳրավ-Հիլլ (անգլ.՝ McGraw-Hill), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,386277 ա. մ., առավելագույնը մոտենում է 1,876 ա. մ. հեռավորության վրա և հեռանում 2,8966 ա. մ.։ Արեգակի շուրջ մեկ ամբողջական պտույտ է կատարում 1346,42 երկրային օրվա ընթացքում, իր ուղեծրով շարժվելով միջինում 0,267376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4432) ՄակԳրավ-Հիլլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քլեյբորն շրջան (այլ կիրառումներ)

Քլեյբորն շրջան, կարող է վերաբերել՝

Քլեյբորն շրջան - ԱՄՆ Թենեսի նահանգի 95 վարչական միավորներից մեկը
Քլեյբորն շրջան - ԱՄՆ Լուիզիանա նահանգի 64 վարչական միավորներից մեկը
Քլեյբորն շրջան - ԱՄՆ Միսսիսիպի նահանգի 82 վարչական միավորներից մեկը
Մարսել Կամյու

Մարսել Կամյու (ֆր.՝ Marcel Camus, ապրիլի 21, 1912(1912-04-21)[…], Շափ - հունվարի 13, 1982(1982-01-13)[…], Փարիզի 13-րդ շրջան, Փարիզ), ֆրանսիացի կինոռեժիսոր, սցենարիստ և դերասան։


== Կենսագրություն ==
Ծնվել է ուսուցչի ընտանիքում տղա, հայտնի գրող Ռոլանա Դոռժելեսաի եղբորորդին է, պատրաստ էր դառնալ նկարչություն դասավանդող։ Երկրորդ համաշխարհային պատերազմի ժամանակ եղել է Գերմանիաում։ Վերադառնալով հետաքրքրվեց թատրոնով, հորեղբայրը նրան ծանոթացրեց կինոյի մեծ դեմքերի հետ։ Եղել է Ժակ Բեկարի, Անրի Վերնոյի և մի քանի այլ ռեժիսորների ասիստենտը։


== Ֆիլմագրություն ==


=== Ռեժիսոր ===
1947 - / Antoine et Antoinette - (Ռեժիսորի ասիստենտ)
1949 - / Rendez-vous de juillet - (Ռեժիսորի ասիստենտ)
1950 - / Edouard et Caroline - (Ռեժիսորի ասիստենտ)
1952 - / Casque d’or - (Ռեժիսորի ասիստենտ)
1953 - / L' Ennemi public n°1 - (Ռեժիսորի ասիստենտ)
1955 - / Les Mauvaises rencontres - (Ռեժիսորի ասիստենտ)
1957 - / Mort en fraude
1959 - Սև Օրֆեյ / Orfeu Negro, «Ոսկե Արմավենու Ճյուղ» Կաննի կինոփառատոն
1959 - / Os Bandeirantes
1965 - / Le Chant du monde
1970 - Ատլանտյան վալ / Le Mur de l’Atlantique
1975 - / Othalia de Bahia


=== Սցենարիստ ===
1952 - / Les Dents longues
1957 - / Mort en fraude
1959 - Սև Օրֆեյ / Orfeu Negro
1965 - / Le Chant du monde
1970 - Ատլանտյան վալ / Le Mur de l’Atlantique


=== Դերասան ===
1959 - Սև Օրֆեյ / Orfeu Negro - Էրնեստո
1974 - / Histoire du cinéma français par ceux qui l’ont fait


== Արտաքին հղումներ ==
Մարսել Կամյու (անգլ.) Internet Movie Database կայքում
Կենսագրություն(անգլ.)
Գործունեությոան ոլորտ (անգլ.)


== Ծանոթագրություններ ==
Լը Քեն

Լը Քեն (ֆր.՝ Le Quesne), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 283 մարդ, բնակչության խտությունը` 197.90 մարդ/կմ²։ Բնակավայրը զբաղեցնում է 1.43 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 37 կմ արևմուտք։


== Բնակչություն ==


== Տնտեսություն ==
2010 թվականին ուներ 167 աշխատունակ (15-64 տարեկան)  բնակիչ, որոնցից ակտիվ էին 123-ը, իսկ ոչ ակտիվները` 44։ Ակտիվության ցուցանիշը կազմում է 73,7 %։ 123 աշխատունակ մարդկանցից աշխատել է 111 անձ (60 տղամարդ և 51 կին)։ Գործազուրկ են եղել 12 անձ (5 տղամարդ և 7 կին)։ 44 անաշխատունակներից 13-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Առաջին Տուխա

Առաջին Տուխա (ռուս.՝ Правая Туха), գետ Ռուսաստանում, հոսում է Կրասնոդարի երկրամասում և Ապշերոնսկի շրջանում։ Գետաբերանը տեղակայված է Տուխա գետի աջ ափին՝ 22 կմ հեռավորության վրա։ Գետի երկարությունը 16 կմ է, ավազանի տարածքը 45,4 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004953
Հիդրոլոգիական ուսումնասիրությունների կոդը - 108100495
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոտմա (Տուտկայի վտակ)

Անվան այլ կիրառումների համար տե՛ս՝ Մոտմա (այլ կիրառումներ)Մոտմա (ռուս.՝ Мотьма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տուտկա գետի ձախ ափում՝ 40 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011963
Հիդրոլոգիական ուսումնասիրությունների կոդը - 110001196
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սադկի (Նեկլինովսկի շրջան)

Անվան այլ կիրառումների համար տե՛ս՝ Սադկի (այլ կիրառումներ)Սադկի (ռուս.՝ Садки ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սովետինսկի գյուղական համայնքի կազմի մեջ։
Մերի Հարությունյան

Մերի Իլիչի Հարությունյան  (հունիսի 11, 1973(1973-06-11)), հայ լրագրող։


== Կենսագրություն ==
1990-1995 թվականներին սովորել է Երևանի պետական համալսարանի ժուռնալիստիկայի բաժնում, ստացել ժուռնալիստի որակավորում։ 1998 թվականին ԱՄՆ Միջազգային զարգացման գործակալության «Ղեկավար կանանց խրախուսում» ծրագրով ԱՄՆ-ում մասնակցել է երկամսյա դասընթացների, 2005 թվականին մասնակցել է ԱՊՀ երկրների հետ տեխնիկական համագործակցության եգիպտական հիմնադրամի՝ «Ժամանակակից լրագրության զարգացումները» թեմայով երկշաբաթյա ծրագրին, 2007 թվականին՝ ԱՄՆ պետական դեպարտամենտի «Միջազգային այցելու» ծրագրի շրջանակներում կազմակերպված՝ «Կառավարության կապը հասարակայնության հետ» թեմայով ծրագրին, 2007թ. մասնակցել է Բրիտանական խորհրդի՝ «Լիտվայի և Հայաստանի կառավարության մամուլի խոսնակների և լրագրողների փորձի փոխանակում` երկխոսության ճանապարհին» ծրագրին, 2018թ. մասնակցել է Հայաստանի ամերիկյան համալսարանի շարունակական կրթության բաժնի «Կառուցողական երկխոսության հանձնառություն»  ծրագրի` «ՔՀԿ-ների կարողությունների զարգացմանն ուղղված հավաստագրային ծրագրին»։


== Աշխատանքային գործունեություն ==
1995-1997 թվականներին՝ Արմենպրես պետական լրատվական գործակալության լրատվավերլուծական, քաղաքական բաժնի լրագրող։
1997-1999 թվականներին՝ Հայաստանի ազգային հեռուստատեսության «Լրաբեր», այնուհետ՝ «Հայլուր» լրատվական, վերլուծական ծրագրերի լրագրող։
1999-2000 թվականներին՝ ՀՀ կառավարության գործունեությունը լուսաբանող «Ձեռագիր» լրատվական, վերլուծական հեռուստածրագրի ղեկավար, մեկնաբան։
2000-2008 թվականներին՝ ՀՀ կառավարության աշխատակազմի Տեղեկատվության և հասարակայնության հետ կապերի վարչության պետ, ՀՀ կառավարության «Տնտեսական բարեփոխումների վերլուծական-տեղեկատվական կենտրոն» ՊՈԱԿ-ի հիմնադրի լիազոր ներկայացուցիչ։
2008 թ. հունիսի 26-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի տեղեկատվության և հասարակայնության հետ կապերի վարչության պետ (քաղաքացիական ծառայողի կարգավիճակով)՝ ազատվելով Հայաստանի Հանրապետության կառավարության աշխատակազմի տեղեկատվության և հասարակայնության հետ կապերի վարչության պետի պաշտոնից։
2009 թ. մարտի 10-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի տեղեկատվության և հասարակայնության հետ կապերի վարչության պետի պաշտոնից՝ իր դիմումի համաձայն։
2009-2010 թվականներին եղել է ՀՀ Նախագահի աշխատակազմի «Հանրային կապերի և տեղեկատվության կենտրոն» ՊՈԱԿ-ի տնօրենի տեղակալ։
2010 թվականի օգոստոսի 10-ից մինչև 2018թ. հուլիսի 1-ը եղել է ՀՀ նախագահի աշխատակազմի հասարակայնության և տեղեկատվության միջոցների հետ կապերի վարչության պետը։


== Պարգևներ ==
Մովսես Խորենացու մեդալ, 2013 թ.


=== Դասային աստիճան ===
Հայաստանի Հանրապետության քաղաքացիական ծառայության երկրորդ դասի պետական խորհրդական (2005)
Հայաստանի Հանրապետության քաղաքացիական ծառայության առաջին դասի պետական խորհրդական (2011)


== Ծանոթագրություններ ==


== Արտաքին հղումներ ==
Մերի Հարությունյանի մոնոլոգը Archived 2019-02-11 at the Wayback Machine.
Պանինո (գյուղ, Դոբրովսկի շրջան)

Անվան այլ կիրառումների համար տե՛ս՝ ՊանինոՊանինո (ռուս.՝ Панино), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 939 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (2008)

Ժողովածու (2008), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2008 թվի տակ։ Ձեռագիրը գրվել է 1651 թվականին Խասպեկ գրչի կողմից։ Գրված է թղթի վրա, որը ունի 9.6x6.5 չափս։ Ձեռագիրը կազմված է 98 թերթից։ Գրված է միասյուն նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 9բ, 80ա, հետագայի՝ 97ա (1771 թվական), 7ա(1789 թվական)։


== Բովանդակություն ==
Աղօթք։
Տաղք (Սրիկ Կոստանդ, անանուն)։
Վիճակացոյց։
Պարզատոմար։
Երազացոյց։


== Ծանոթագրություններ ==
Կվակա (գյուղ, Ուվինսկի շրջան)

Կվակա (ռուս.՝ Квака), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 271 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չուտովի շրջան

Չուտովի շրջան (ուկրաիներեն՝ Чутівський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Չուտովո։


== Աշխարհագրություն ==
Շրջանի տարածքի մակերեսը կազմում է 862 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 26960 մարդ։ Բնակչության խտությունը կազմում էր 31,28 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Լիիլա

Լիիլա (էստ․՝ Lõõla), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 123 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեծ դար (Ֆրանսիա)

Մեծ դար (ֆր.՝ Grand Siècle), ֆրանսիական պատմագրության մեջ ավանդաբար առանձնացվող ժամանակաշրջան, որ ընդգրկում է Բուրբոնների արքայատոհմի առաջին երեք թագավորների՝ Հենրիխ Չորրորդ Մեծի (1589—1610 թթ.), Լյուդովիկոս XIII Արդարի (1610—1643 թթ.) և Լյուդովիկոս Տասնչորսերորդ Արև-արքայի (1643—1715 թթ.) իշխանության տարիները՝ 1589-ից 1715 թվականները։ Դա ֆրանսիական վերածննդի, Ֆրանսիայում ծավալված կրոնական պատերազմների դարաշրջանն էր։ Մեծ դարը և դրան անմիջականորեն հաջորդած Գալանտ դարը միասին կազմում են մինչհեղափոխական կամ Հին իշխանակարգի (Հին ռեժիմի) Ֆրանսիայի դարաշրջանը։


== Պատմություն ==
Նանտի էդիկտի ստորագրմամբ Ֆրանսիայում վերջ դրվեցին կրոնական, քաղաքացիական արյունահեղ պատերազմներին, ավարտի հասցվեց իշխանության կենտրոնացումը, որը նախադրյալներ ստեղծեց Եվրոպայում և գաղութներում նոր նվաճումեր կատարելու համար։ Այս երեք միապետների ու նրանց խորհրդականների՝ հերցոգ Սյուլլիի, կարդինալներ Ռիշելիեի ու Մազարինիի և ֆինանսների նախարար Ժան Բատիստ Կոլբերի հեռատես քաղաքականություն վարելու շնորհիվ Ֆրանսիան տասնյոթերորդ դարավերջին Եվրոպայում մշակութային ու գաղափարախոսական տեսանկյուններից հասավ տիրապետող՝ հեգեմոն դիրքերի։ Դրա հետևանքը եղավ այն, որ եվրոպական պետությունների ազգային ընտրյալ խավերում՝ էլիտաներում լայն թափով ծավալվեց գալլոմանիան՝ գալլամոլությունը կամ ֆրանսամոլությունը։
Իսպանական ժառանգության համար 1701—1714 թթ. մղված պատերազմը ի ցույց դրեց Ֆրանսիայի դիրքերի թուլացումը Անգլիայի հետ հակամարտության ասպարեզում, նորացվա՛ծ Անգլիայի, որտեղ 1688 թվականի Փառավոր հեղափոխության արդյունքում Ստյուարտների արքայատոհիմի ռեժիմը փոխարինվել էր սահմանադրական միապետությամբ։ 1715 թվականին Լյուդովիկոս Տասնչորսերորդի վախճանվելուց հետո Ֆրանսիայում իրեն զգացնել տվեց բացարձակ միապետության ճգնաժամը՝ սկիզբ դնելով այսպես կոչված Գալանտ դարին։


== Տես նաև ==
Նիդերլանդական ոսկեդար
Իսպանական ոսկեդար


== Գրականություն ==
Блюш Ф. Людовик XIV; пер. с фр. – М.: Ладомир, 1998. – 815 с.
Дешодт Э. Людовик XIV / пер. с фр. М. В. Добродеевой; вступ. ст. В. В. Эрлихмана. — М.: Молодая гвардия; Палимпсест, 2011. — 286[2]с: ил. — (Жизнь замечательных людей: Малая серия: сер. биогр.; вып. 15). — Тираж 4000 экз. — ISBN 978-5-235-03428-0
Ленотр Ж. Повседневная жизнь Версаля при королях; пер. с фр. – М.: Молодая гвардия, 2003 – 230 с. 
Савин А. Век Людовика XIV. – М.: Гос. изд-во, 1930. – 248 с.
Птифис Ж.-К. Людовик XIV. Слава и испытания; пер. с фр. – СПб.: Евразия, 2008. – 382 с. 
Anthony Blunt: Art and Architecture in France 1500-1700  0-300-05314-2
André Chastel.  French Art Vol III: The Ancient Régime 2-08-013617-8
Bély (Lucien), La France moderne. 1498-1789, Paris, P.U.F., coll. Quadrige, 1994, réed. 2003, p. 353.


== Ծանոթագրություններ ==
Հայոց ցեղասպանության հուշարձան (Ֆրեզնո)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան ԱՄՆ Կալիֆոռնիայի շրջանի Ֆրեզնո քաղաքում՝ Սան Խոակին հարթավայրում։


== Պատմություն ==
Հուշարձանի հիմնարկեքի արարողությունը տեղի է ունեցել 2014 թվականի նոյեմբերի 2-ին, հուշարձանի բացման և օծման արարողությունը՝ 2015 թվականի ապրիլի 24-ին։
Հուշարձանը մարմնավորում է հայ ժողովրդի համար մշակութային նշանակություն ունեցող խորհրդանիշերը։ Ծիծեռնակաբերդի հուշահամալիրի նմանությամբ կառուցվող հուշարձանը բետոնից և տուֆից է, ունի ինը սյուներ, որոնք խորհրդանշում են Հայաստանի վեց նահանգները, Կիլիկիան, Սփյուռքը և Հայաստանի Հանրապետությունը։ Առաջին սյունը ունի 19 ֆուտ բարձրություն, վերջինը՝ 15, ինչը խորհրդանշում է 1915 թվականը։ Հուշարձանի սյուների վերևում կիսատ լուսապսակը խորհրդանշում է Ցեղասպանության թողած ճեղքը և հայ ժողովրդի միասնությունը։


== Հեղինակ ==
Ճարտարապետ՝ Փոլ Հալաջյան


== Ծանոթագրություններ ==


== Արտաքին հղումներ ==
Ֆրեզնոյում Հայոց ցեղասպանության հուշարձանի հիմնարկեքին մասնակցել են հարյուրավոր մարդիկ Archived 2021-12-02 at the Wayback Machine.
Fresno State breaks ground on Armenian memorial Monument
Նոյեմզար Եղիազարյան

Նոյեմզար Մանուկի Եղիազարյան (նոյեմբերի 15, 1914 - ?), Հայկական ԽՍՀ Արտաշատի շրջանի Քաղցրաշեն գյուղի կոլտնտեսության օղակավարուհի, «գյուղատնտեսության առաջավոր», Սոցիալիստական աշխատանքի հերոս (1960)։ ԽՄԿԿ անդամ (1960)։


== Կենսագրություն ==
1917 թվականին, փրկվելով կոտորածից, Եղիազարյանների ընտանիքը հանգրվանում է Իրաքում։ 1921 թվականին տեղափոխվում են Հայաստան, բնակություն հաստատում Արտաշատի շրջանում։ 1932 թվականին Նոյեմզարն ամուսնանում է քաղցրաշենցի Տաճատ Եղիազարյանի հետ։ Ամուսինը զոհվում է 1943 թվականին՝ Երկրորդ համաշխարհային պատերազմում։ 1946 թվականին բարձր բերք աճեցնելու համար մասնակցում է Համամիութենական գյուղատնտեսական ցուցահանդեսին։
Հերոսի կոչման է արժանացել 1960 թվականին, 35 հա բամբակենու ցանքատարածության յուրաքանչյուր հա-ից 61 ց բամբակի հումք, իսկ 15 հա խաղողի այգու յուրաքանչյուր հա-ից 283 ց միջին բերք ստանալու համար։ 1960 թվականին դարձել է ԽՍՀՄ V գումարման Գերագույն խորհրդի պատգամավոր։


== Ծանոթագրություններ ==
Ալեքսանդրետտա

Ալեքսանդրետտա կամ Իսկենդերուն (թուրք. İskenderun, հին հուն. Ἀλεξανδρέττα — բառ․ «փոքր Ալեքսանդրիա») քաղաք Թուրքիայի Հաթայ նահանգում, Միջերկրական ծովի ափին։


== Քաղաքի անվանումները ==
Քաղաքը ձեռքից ձեռք անցնելով տարբեր անուններ է ստացել, որոնք են՝ Ալեքսանդրեթ, Ալեքսանդրետ, Ալեքսանդրետտե, Ալեքսանդրիա, Ալեքսանդրիա Իսսոսյան, Ալեքսանդրիա Կիլիկյան, Ալեքսանդրիան, Ալեքսնադրիա Սկաբիոսա, Ալեքսանդրիա Փոքր, Ալեքսանդրիոլա, Ալեսանդրյակ, Աղեքսանդրյակ, Իսկենդերուն, Իսկենտերուն, Իսքենդերուն, Իսկենտերուն, Կատիսոն, Սկունդրուն։
Ալեքսանդրետտան հիմա գտնվում է Թուրքիայում և կրում է Իսքենդերուն անվանումը։


== Պատմություն ==
Քաղաքը հիմնադրվել է մթա IV դարում՝ Ալեքսանդր Մակեդոնացու կողմից՝ ի պատիվ պարսիկների դեմ տարած հաղթանակի։
1097 թ.-ին Ալեքսանդրետտան գրավվեց խաչակիրների կողմից, իսկ այնուհետև այն մտավ Կիլիկիայի հայկական թագավորության կազմում։ Ըստ արաբ պատմիչ Մարկիզիի Ալեքսանդրետտան եղել է Կիլիկիայի առաջին քաղաքը։
XVII դարում Ալեքսանդրետտան արդեն անցել է թուրքական տիրապետություն ձեռքը։ Քաղաքը գտնվում էր հարմար ծովախորշի ափին, դրա համար էլ քաղաքի դերը որպես նավահանգիստ գնալով մեծանում է։
Ալեքսանդրետտայի շրջակայքում կային հայաբնակ գյուղեր։ Ալեքսանդրետտայի և նրա հարևան գյուղերի ողջ հայությունը թուրքերի կողմից զանգվածաբար ոչնչացվեց 1915-1920 թթ.-ին։


== Ալեքսանդրետի սանջակ ==
Ալևքսանդրետ, Ալեքսանդրեկ (թուրքերեն՝ Իսկենդերուն), Ալեքսանդրետ քաղաքին հարող մարզի նախկին անվանումը (այժմ Թուրքիայի Հաթայի մարզը)։ XI-XIV դդ. Ա. ս-ի տարածքի զգալի մասը մտել է Կիլիկիայի հայկական պետության կազմի մեջ։ Տարածությունը՝ 5 հազար կմ²։ Որպես Սիրիայի մի մասը, Ալեքսանդրետտան 1915-1918 թվականներին Օսմանյան կայսրության կազմում էր։ 1918 թվականի նոյեմբերին օկուպացրել են անգլիացիները, հետո՝ ֆրանսիացիները։ Այստեղ է գտնվում Մուսա լեռը, ուր 1915 թ.-ի հուլիս-սեպտեմբերին տեղի Է ունեցել հայերի ինքնապաշտպանական հերոսամարտը։ 1920 թվականին Ալեքսանդրետի սանջակը մտցվել է Ֆրանսիայի մանդատին հանձնված Սիրիայի կազմի մեջ։
1937 թ.-ից, ձևականորեն մնալով Սիրիայի կազմում, Ալեքսանդրետի սանջակը անցել է Ֆրանսիայի և Թուրքիայի համատեղ հսկողության տակ։ 1938 թվականին այստեղ ստեղծվել Է Հաթայի ինքնավար պետությունը։ 1939 թվականի հունիսին վերջինս միացվել Է Թուրքիային։ Տեղի հայ բնակչությունը (մոտ 40 հազար) հուլիսի 16-23-ը հեռացել է և հաստատվել Սիրիայում, Լիբանանում։ Հեռացել է նաև 20 հազար արաբ։ Սիրիան չի ճանաչել այդ անեքսիան։


== Բնակչություն ==
1880-ական թթ.-ին ուներ 15 000 բնակիչ, իսկ 1913 թ.-ին միայն հայերը կազմում էին 4 500 անձ։


== Տնտեսություն ==
Մինչ 1915 թ.-ի Մեծ եղեռնի տարիները հայերը զբաղվում էին արհեստներով, այգեգործությամբ և պարտիզպանությամբ։


== Օգտակար հանածոներ ==
Քաղաքի մոտակայքում կան նավթի պաշարներ։


== Ճարտարապետություն ==
1913 թ.-ին քաղաքն ուներ եվրոպական ոճով կառուցված տներ։ Ալեքսանդրետտան ուներ Քառասուն Մանկունք և Ս. Խաչ հայկական եկեղեցիներ։
Քաղաքում կար 4 հայկական վարժարան։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դոնդողե կամ մարմելադե կոնֆետներ

Դոնդողե կամ մարմելադե կոնֆետներ, փոքր, լոբու տեսքով շաքարե կոնֆետներ են`փափուկ կեղևներով և խիտ ժելատին ինտերիերով։ Այն հիմնականում պատրաստված է շաքարավազից և վաճառվում է ըստ գույների և համերի։


== Պատմություն ==
Դոնդողե կոնֆետները առաջին անգամ հիշատակվել են 1861 թ.,երբ Բոստոնի հրուշակագործ Ուիլյամ Շրաֆտը մարդկանց կոչ էր անում իր դոնդողե կոնֆետները Ամերիկյան քաղաքացիական պատերազմի ժամանակ ուղարկել զինվորներին :1905 թ. Հուլիսի 5ին առաջին անգամ դոնդողե կոնֆետների մասին տպագրվեց Չիկագոյի ամենօրյա ամսագրում։ Գովազդը հրապարակում էր մեծ քանակությամբ դոնդողե կոնֆետներ, որոնք վաճառվում էին մեծ ծավալով`ինը ցենտով մեկ ֆունտով։ Պատմաբանների մեծամասնությունը պնդում է, որ դոնդողե կոնֆետները պատրաստվել են առաջին անգամ Միացյալ Նահանգներում`Զատկի տոնակատարությունների հետ, իսկ 1930-ականների ընթացքում`որոշ ժամանակ անց ՝այն ստացել է ձվի տեսք։


== Այլ մշակույթներում ==
Երբ 1963-ին սկսվեց Բիթլմանիան, ԱՄՆ-ում «Բիթլզ» -ի երկրպագուների մի խումբ դոնդողե կոնֆետներ նետեցին նրանց համերգի ժամանակ (Մեծ Բրիտանիայում երկրպագուները Ջ.Հարիսոնի վրա նետեցին դոնդողե կոնֆետներ, քանի որ, ըստ տեղեկությունների, Ջ.Հարիսոն սիրում էր ուտել դոնդողե կոնֆետներ)։


== Տես նաև ==
Մարմելադե արջուկներ
Մարմելադ


== Ծանոթագրություններ ==